கேள்வி: அடைப் பிரதமன் என்பது என்ன?
பதில்: அடைப் பிரதமன் (Ada pradhaman) என்பது, பச்சரிசி மாவில் செய்த அடை, தேங்காய், வெல்லம் சேர்த்து சமைக்கப்படும் ஒரு பாரம்பரிய கேரள மாநில இனிப்பு வகையைச் சேர்ந்த உணவுப் பண்டமாகும். பிரதமன் என்றால் பாயசம் என்று சொல்லலாம். இதில் பல வகைகள் உண்டு. ஓணம் பண்டிகை நாளில் கேரளாவின் ஒவ்வொரு வீட்டிலும் அடை பிரதமன் சிறப்பாக தயாரிக்கப்படுகிறது, இது, கேரள விருந்தான சத்யாவின் முக்கிய உணவாக உள்ளது. செய்முறை அரிசி இடித்துப்பொடியாக்கி, நீர் சேர்த்து குழைத்து, நெய் அல்லது தேங்காய்ப்பால் சேர்க்கலாம். இதை, வாழையிலையில் பரப்பி வைக்கவும். இதை நீராவி வேகவைக்க வேண்டும். பின்னர், அடுப்பில் வைத்த பாத்திரத்தில், நாழி அரிசிக்கு ஆறு பலம் சர்க்கரை அல்லது வெல்லம் என்ற கணக்கில் சேர்த்து நீர் வற்றும் வரை கிண்டவும். இடையிடையே பசு நெய் சேர்ப்பதும் உண்டு. தேங்காயை நனறாகத் துருவி அதிலிருந்து மூன்று முறை பால் எடுக்க வேண்டும். அதிரச மாவு போன்ற பதத்தில் இருக்கும் அரிசிமாவை எடுத்து மூன்றாம் முறை எடுத்த தேங்காய்பாலை சேர்த்துக் கிண்டவும். பின்னர், இரண்டாம் முறை எடுத்த பாலையும், பின்னர் முதல் முறை எடுத்த பாலையும் சேர்க்க வேண்டும். சிலர் எள் சேர்ப்பதுண்டு. அடுப்பில் உள்ள இந்தக் கலவையே, பிரதமன் எனப்படும். அரிசிக்கு மாற்றாக கோதுமை வைத்து செய்யப்படுவதும் உண்டு.
கேள்வி: அடைப் பிரதமன் - தேவையானவைகள் பற்றி விளக்கவும்.
பதில்: * அரிசி அடை (Palada) - 100 கிராம் * முழு கொழுப்புள்ள பால் - 1.5 இலிட்டர் * சீனி - 3/4 கோப்பை முதல் 1 கோப்பை வரை * (தேவைக்கேற்ப) நெய் - 2 தேக்கரண்டி * ஏலம் (தாவரம்) தூள் * சில முந்திரி
கேள்வி: அடைப் பிரதமன் - படிநிலைகள் பற்றி தகவல் சொல்.
பதில்: * ''அடை தயாரிப்பு'': அரிசி அடையை முதலில் சுடுநீரில் ஊற வைத்து, பின்னர் நன்றாக அலசி தனியாக எடுத்து வைத்துக் கொள்ளவும். * ''பால் காய்ச்சுதல்'': அடிகனமான பாத்திரத்தில் பாலை ஊற்றி நன்றாகக் காய்ச்சவும். * ''வேக வைத்தல்'': கொதித்த பாலில் ஊறவைத்த அரிசி அடத்தைச் சேர்த்து, தீயை மிதமாக வைத்து நீண்ட நேரம் மெதுவாக வேகவிடவும். * ''பக்குவம்'' : பால் சுண்டி பாயாசம் லேசான இளஞ்சிவப்பு நிறம் வரும் போது, மாவு பதத்திற்கு கெட்டியாக வரும் வரை தொடர்ந்து கிளற வேண்டும். * ''இனிப்பு சேர்த்தல்'': சர்க்கரை சேர்த்து நன்றாகக் கரைந்து ஒன்றுசேரும் வரை, சில நிமிடங்கள் கொதிக்கவிடவும். * ''தாளித்தல்'': நெய்யில் முந்திரியையும், ஏலக்காய் தூளை வறுத்து, ஏற்கனவே சமைத்துள்ள பாயாசத்தில் சேர்த்து, இறக்க வேண்டும்.